《次临封八景韵 其二 灵洲渔唱》
明代·蒙尧佐

障住西江葭菼洲，何年杀气溢矶头。剩传霸主横天势，宁及渔家清唱秋。

不闻尘世朝昏改，惟见绿波日夜流。生涯莫厌微如许，柔橹烟霞浪漫游。

作者简介：蒙尧佐，字宏勋。封川（今广东封开县）人。明神宗万历四十七年（一六一九）贡生。事见明方尚祖纂修、清胡璿续修康熙《封川县志》卷一七。